CELEX: 31986D0588
Language: el
Date: 1986-11-24 00:00:00
Title: 86/588/ΕΟΚ, Ευρατόμ, ΕΚΑΧ: Απόφαση του Συμβουλίου της 24ης Νοεμβρίου 1986 για τον καθορισμό του αριθμού των υπαλλήλων που μπορούν να αποχωρήσουν οριστικά από την υπηρεσία το 1987

Avis juridique important

|

31986D0588

86/588/ΕΟΚ, Ευρατόμ, ΕΚΑΧ: Απόφαση του Συμβουλίου της 24ης Νοεμβρίου 1986 για τον καθορισμό του αριθμού των υπαλλήλων που μπορούν να αποχωρήσουν οριστικά από την υπηρεσία το 1987  

Επίσημη Εφημερίδα αριθ. L 339 της 02/12/1986 σ. 0031

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 24ης Νοεμβρίου 1986  για τον καθορισμό του αριθμού των υπαλλήλων που μπορούν να αποχωρήσουν οριστικά από την υπηρεσία το 1987  (86/588/ΕΟΚ, Ευρατόμ, ΕΚΑΧ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,  τον κανονισμό (ΕΚΑΧ, ΕΟΚ, Ευρατόμ) αριθ. 3518/85 του Συμβουλίου της 12ης Δεκεμβρίου 1985 για τη θέσπιση ειδικών μέτρων που αφορούν την οριστική λήξη των καθηκόντων υπαλλήλων των Ευρωπαϊκών Κοινοτήτων με την ευκαιρία της προσχώρησης της Ισπανίας και της Πορτογαλίας (1), και ιδίως το άρθρο 2 παράγραφος 2 πρώτο εδάφιο του εν λόγω κανονισμού,  την πρόταση της Επιτροπής,  Εκτιμώντας ότι πρέπει να καθοριστεί, για κάθε θεσμικό όργανο, ο αριθμός των υπαλλήλων που μπορούν να αποχωρήσουν από την υπηρεσία κατά τη διάρκεια του έτους 1987, υπό τους όρους που προβλέπονται στον προαναφερθέντα κανονισμό,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο μόνο  Για το 1987, ο αριθμός των υπαλλήλων που μπορούν να αποχωρήσουν από την υπηρεσία καθορίζεται ως εξής:  50 όσον αφορά το Κοινοβούλιο,  24 όσον αφορά το Συμβούλιο,  150 όσον αφορά την Επιτροπή (προϋπολογισμός λειτουργίας),  15 όσον αφορά την Επιτροπή (προϋπολογισμός έρευνας),  4 όσον αφορά το Δικαστήριο,  4 όσον αφορά την Οικονομική και Κοινωνική Επιτροπή,  3 όσον αφορά το Ελεγκτικό Συνέδριο.  Βρυξέλλες, 24 Νοεμβρίου 1986.  Για το Συμβούλιο  Ο Πρόεδρος  G. HOWE  (1) ΕΕ αριθ. L 335 της 13. 12. 1985, σ. 56.